પોલીસવાળાએ કહ્યું : ‘બહેન, ઝટ નામ લખાવો !’ પોલીસના સકંજામાંથી જાન છોડાવવા પેલાં બહેને એક ત્વરિત નિર્ણય લઈ પર્સમાંથી એક રાખડી કાઢી પોલીસના હાથમાં બાંધી દીધી ! આમ પોલીસને અણધાર્યું ‘રક્ષાબંધન’ થઈ ગયું તેથી ઘડીભર તો તે પણ હેબતાઈ ગયો ! પરંતુ પોલીસ અવા બંધનમાં જકડાવવા માંગતો નો’તો. તેણે તો ફટ દઈને પેલાં બહેનને મેમો પકડાવી દીધો. છેવટે પેલાં બહેને પણ તેનો સ્વીકાર કર્યો – વીરપસલી તરીકે ! આ કેસને પકડ્યા બાદ પણ આ પોલીસ ચિંતાતુર હતો, કારણ કે દરરોજ તેને જે ‘મિનિમમ મેમા’ ફાડવાનો ક્વૉટા હતો તેમાં એક કેસ હજુ ખૂટતો હતો અને તેની ડ્યૂટીનો સમય પૂરો થવાની તૈયારી હતી ! પરંતુ આ કટોકટીની પળે તેની મદદે આવી ગયું આર.ટી.ઓ.વાળાઓનું છેલ્લામાં છેલ્લું જાહેરનામું ! આ જાહેરનામા પ્રમાણે કોઈ પણ વાહન પર કોઈ પણ જાતનું લખાણ હોવું જોઈએ નહીં. નહીં તો તે ટ્રાફિક પોલીસ મિટાવી દેશે, વાહનચાલકના હિસાબે ને જોએમે !